Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1048

2. Melléklet Általános rendelkezések” II. Fejezet, valamint a 2.5 és 2.6 Függelék követelményeit, 2002/105/II. szám továbbá a 6.1 táblázat 3. oszlopában feltüntetett különleges előírásokat, hacsak a 6.1.2.2 pont bizonyos anyagokra nem tartalmaz különleges előírásokat. 6.1.2.1.2 A 6.1.1.3 pont, a 2.5 Függelék 2.2.2 pont, illetve a 2.6 Függelék 3.3.4 pont rendelkezéseivel összhangban 6.1 osztály egyes sorszámainak anyagaihoz a következő csomagolási csoportokat kell alkalmazni: — az a) csoportba sorolt nagyon mérgező anyagokhoz és keverékekhez az I csomagolási csoportba tartozó «X» betűvel jelölt csomagolásokat; vagy «X» betűvel jelölt IBC-t kell használni, — a b) csoportba sorolt mérgező anyagokhoz és keverékekhez a II vagy I csomagolási csoportba tartozó «Y» vagy «X» betűvel jelölt csomagolásokat vagy a tömegáruk fuvarozására szolgáló, közepes raktömegű szállítótartályokat (IBC), amelyek a II csomagolási csoportba tartoznak és jelölésük «Y» vagy «X»; — a c) csoportba sorolt kevésbé mérgező anyagokhoz és keverékekhez a III, II vagy I csomagolási csoportba tartozó «Z», «Y» vagy «X» betűvel jelölt csomagolásokat vagy a tömegáruk fuvarozására szolgáló, közepes raktömegű szállítótartályokat (IBC), amelyek a III vagy a II csomagolási csoportba tartoznak és jelölésük «Z» vagy «Y». Megjegyzés: A 6.1 osztály anyagainak tartálykocsiban és tankkonténerben történő fuvarozására a 2.10 és 2.11 Függelék előírásai érvényesek4). Az ömlesztett fuvarozás esetében lásd a 6.1.5.2 pontot. 6.1.2.2 Különleges csomagolási előírások 6.1.2.2.1 Az 1. sorszám alá tartozó stabilizált hidrogén-cianidot a következőképpen kell csomagolni: 6.1.2.2.1.1 Ha porózus inert anyagban teljesen fel van szívatva, legfeljebb 7,5 liter űrtartalmú szilárd fémtartályokba, amelyeket faládába kell helyezni úgy, hogy egymással ne kerülhessenek érintkezésbe. Az ilyen kombinált csomagolásnak a következő feltételeknek kell megfelelnie: — a tartályokat legalább 0,6 MPa (6 bar) túlnyomással kell kipróbálni. — a tartályokat teljesen ki kell tölteni a porózus anyaggal, amelynek olyannak kell lennie, hogy még hosszabb használat után vagy rázkódások esetén se tömörüljön össze, és ne képződjenek benne veszélyes üregek még 50 ˚C hőmérséklet esetén sem. A töltés időpontját minden tartály tetején maradandóan fel kell tüntetni. — a kombinált csomagolást a 2.5 Függelék szerinti az I. csomagolási csoportra kell vizsgálni és jóváhagyni. Egy küldeménydarab tömege nem lehet nagyobb 120 kg-nál. 6.1.2.2.1.2 Ha ez az anyag folyékony, de nincs porózus anyagba felszívatva, szénacélból készült nyomástartó palackokban, amelyeknek a következő feltételeknek kell megfelelniük: — a nyomástartó palackokat az első használatuk előtt folyadéknyomás-próbának kell alávetni legalább 10 MPa (100 bar) túlnyomással. A nyomáspróbát kétévenként meg kell ismételni, és ezzel együtt a tartály belsejét tüzetesen meg kell vizsgálni, valamint ellenőrizni kell saját tömegét is. — a palackoknak meg kell felelniük a 2 osztály megfelelő előírásainak (lásd a 2.2.1.6.1, 2.2.1.2.1, 2.2.1.7.25—2.2.1.7.29, 2.2.1.9.1., 2.2.1.9.2, 2.2.1.5.1 és 2.2.1.5.2 pontot); — a tartalom tömege nem haladhatja meg térfogatliterenként a 0,55 kg-ot. 6.1.2.2.2 A 2. sorszám alá tartozó hidrogén-cianid oldatokat legfeljebb 50 g mennyiségben leforrasztott üvegampullába vagy legfeljebb 250 g mennyiségben tömören lezárt üvegpalackba kell csomagolni. Az üvegampullákat vagy üvegpalackokat kombinált csomagolásban kell szállítani, amelynek a következő feltételeknek kell megfelelnie: — az üvegampullákat és üvegpalackokat légmentesen lezárt, acél vagy alumínium külső csomagolásba kell helyezni felszívóképes tömítőanyag közé; egy küldeménydarab tömege nem lehet nagyobb 15 kg-nál; vagy 2002/105/II. szám Az Orosz Vasutakon, a Belarusz Vasúton és az Ukrán Vasutakon a 2.10 és 2.11 Függeléket jelenleg nem alkalmazzák. — az üvegampullákat vagy üvegpalackokat felszívóképes tömítőanyag közé, ónozott lemezből készült, légmentes bélésű fadobozokba kell elhelyezni; egy küldeménydarab tömege nem lehet nagyobb 75 kg-nál. A felsorolt kombinált csomagolásokat a 2.5 Függelék szerint az I csomagolási csoportra kell vizsgálni és jóváhagyni. 6.1.2.2.3 A 3. sorszám alá tartozó vas-pentakarbonilt és nikkel-tetrakabonilt a következőképpen kell csomagolni: 6.1.2.2.3.1 Legfeljebb 1 liter űrtartalmú és legalább 1 mm falvastagságú, tiszta alumíniumból készített varratmentes palackokba, amelyeket legalább 1 MPa (10 bar) túlnyomással kell próbának alávetni. A palackokat csavarmenetes dugóval és inert tömítéssel kell lezárni, a csavarmenetes dugót szilárdan be kell csavarni a palack nyakába, és úgy kell biztosítani, hogy rendes fuvarozási feltételek mellett ne lazulhasson meg. Legfeljebb négy ilyen alumíniumpalackot el lehet helyezni fa vagy papírlemez külső csomagolásba, nem gyúlékony, felszívóképes tömítőanyag közé. Az ilyen kombinált csomagolásnak meg kell felelnie a 2.5 Függelék szerint az I. csomagolási csoportra vizsgált és jóváhagyott gyártási mintapéldánynak. Egy küldeménydarab tömege nem lehet 10 kg-nál nagyobb. 6.1.2.2.3.2 Tökéletesen légmentesen záró szerkezettel ellátott fémtartályok zárószerkezetét szükség esetén mechanikai sérülés ellen védőkupakkal kell biztosítani. A 150 litert meg nem haladó űrtartalmú acéltartályok falának vastagsága legalább 3 mm legyen, a nagyobb és a más anyagból készült tartályok minimális falvastagságának is biztosítania kell a megfelelő mechanikai szilárdságot. A tartályok legnagyobb megengedett űrtartalma 250 liter. A tartalom maximális tömege nem haladhatja meg térfogatliterenként az 1 kg-ot. A tartályokat első használatbavétel előtt legalább 1 MPa (10 bar) túlnyomással folyadéknyomáspróbának kell alávetni. A nyomáspróbát ötévenként meg kell ismételni, és ezzel együtt tüzetesen meg kell vizsgálni a tartály belsejét, és ellenőrizni kell saját tömegét is. A fémtartályon jól láthatóan és maradandóan a következőket kell feltüntetni: — az anyag teljes megnevezését; alternatív használat esetén mindkét anyagot egymás mellett is fel lehet tüntetni; — a tartály tulajdonosának nevét; — a tartály saját tömegét, beleértve az olyan tartozékok tömegét is, mint szelepek, védőkupakok, fedelek stb.; — az első és a legutolsó próba időpontját (év, hónap), valamint a próbát végző szakértő bélyegzőjének lenyomatát; — a tartály tartalmának legnagyobb megengedett tömegét kg-ban; — a folyadéknyomás-próba során alkalmazandó belső nyomást (próbanyomást). 6.1.2.2.4 A 4 sorszám alá tartozó stabilizált etilén-imint a következőképpen kell csomagolni: — elegendő vastagságú acéltartályokba, amelyeket dugóval vagy csavarmenetes dugóval kell lezárni, megfelelő tömítőgyűrűvel folyadék- és gáztömörré kell tenni. A tartályokat első ízben és időszakonként legkésőbb minden ötödik évben legalább 1 MPa (10 bar) nyomással (túlnyomással) a 2 osztály követelményei (2.2.1.9.1 és 2.2.1.10 pont) szerinti próbának kell alávetni. Minden tartályt szilárd és tömör fém védőcsomagolásba felszívóképes tömítőanyag közé kell helyezni. A védőcsomagolást légmentesen le kell zárni, és zárószerkezetét minden véletlen kinyílással szemben biztosítani kell. Az 1 liter űrtartalomra jutó tömeg nem haladhatja meg a 0,67 kg-ot. Egy küldeménydarab nem lehet 75 kg-nál nagyobb tömegű. A 30 kg-nál nagyobb tömegű küldeménydarabokat (hacsak nem kocsirakományként fuvarozzák azokat), fogantyúkkal kell ellátni; vagy — elegendő vastagságú acéltartályokba, amelyeket csavarmenetes dugóval és menetes védősapkával vagy ezzel egyenértékű szerkezettel kell lezárni mind a folyadék, mind a gáz elleni megfelelő tömítéssel. A tartályokat első ízben és időszakonként legkésőbb minden ötödik évben legalább 0,3 MPa (3 bar) nyomással (túlnyomással) a 2 osztály követelményeinek (2.2.1.9.1 és 2.2.1.10 pont) megfelelő folyadéknyomás-próbának kell alávetni. Az 1 liter űrtartalomra jutó tömege nem haladhatja meg a 0,67 kg-ot. Egy küldeménydarab nem lehet 75 kg-nál nagyobb tömegű. 2002/105/II. szám A tartályokat jól olvasható és tartós módon a következő feliratokkal kell ellátni: — a gyártó neve vagy a gyártmány jele és a tartály száma; — az «etilén-imin» megnevezés; — a tartály saját tömege és engedélyezett legnagyobb tömege töltött állapotban; — az első alkalommal és az utoljára végzett vizsgálat dátuma (év, hónap); — a vizsgálatokat és a felülvizsgálatot végző szakértő bélyegzője. 6.1.2.2.5 Az 5. sorszám alá tartozó metil-izocianátot a következők szerint kell csomagolni: legfeljebb 1 liter űrtartalmú, tiszta alumíniumból készített edényekbe, amelyeket legfeljebb űrtartalmuk 90%-áig szabad megtölteni. A külső faládába nem gyúlékony, felszívóképes kitöltőanyag közé legfeljebb 10 ilyen alumíniumedény helyezhető el. A kombinált csomagolásnak a 2.5 Függelék 3.1.19 pont rendelkezéseivel összhangban meg kell felelnie az I csomagolási csoportra meghatározott követelményeknek. Egy küldeménydarab tömege nem lehet 30 kg-nál nagyobb; vagy acéledényekbe vagy legalább 5 mm falvastagságú tiszta alumínium edényekbe. Az edényeket kizárólag hegesztéssel lehet készíteni, továbbá első használatukat megelőzően és legalább 5 évenként ismétlődően 0,5 MPa (5 bar) túlnyomással a 2 osztály követelményeinek (lásd a 2.2.1.9.1 és a 2.2.1.10 pontot) megfelelő folyadéknyomás-próbának kell alávetni. Az edényeket két, egymás után elhelyezett zárószerkezettel hermetikusan kell lezárni. A zárószerkezetek egyikének csavarmenetesnek vagy azzal egyenértékűnek kell lennie. Az edény töltési foka nem haladhatja meg a 90%-ot. A 100 kg-nál nehezebb dobokat gördítőabroncsokkal vagy merevítőbordákkal kell ellátni. Az edényeket a következő jól olvasható és maradandó feliratokkal kell ellátni: — a gyártó megnevezése vagy a gyártmány jele, valamint sorszáma; — a "metil-izocianát" megnevezés; — az üres tartály tömege és legnagyobb megengedett bruttó tömege; — az első és a legutolsó vizsgálat időpontja (év, hónap); — a vizsgálatot végző szakértő bélyegzőjének lenyomata. 6.1.2.3 Egybecsomagolás 6.1.2.3.1 Az ugyanazon sorszám alá tartozó anyagokat a 2.5 Függelék 3.1.19 pontjának rendelkezéseivel összhangban összetett csomagolásban szabad egyesíteni. 6.1.2.3.2 A 6.1 osztály sorszámai alá tartozó folyadékokból legfeljebb 3 liter mennyiségig és/vagy szilárd anyagok esetében 5 kg tömegig a 2.5 Függelék 3.1.19 pontjában foglalt követelmények szerinti kombinált csomagolásban szabad egyesíteni egymással és/vagy az SZMGSZ 2. Melléklet hatálya alá nem tartozó anyagokkal, ha ezek az anyagok egymással nem lépnek veszélyes reakcióba. 6.1.2.3.3 Az 1., valamint a 3—5. sorszám alá tartozó anyagokat tilos más anyagokkal egybecsomagolni. 6.1.2.3.4 A 2. sorszám, valamint az egyes sorszámok a) csoportjának anyagait tilos egybecsomagolni az 1, az 5.2 és a 7 osztály hatálya alá tartozó anyagokkal. 6.1.2.3.5 Hacsak a továbbiakban más előírás nincs: a 2. sorszám anyagait és az egyes sorszámok a) csoportjának folyékony anyagait belső csomagolásonként legfeljebb 0,5 liter mennyiségig és küldeménydarabonként legfeljebb 1 liter mennyiségig, az egyes sorszámok b) és c) csoportjainak anyagait belső csomagolásonként folyékony anyagok esetében legfeljebb 3 liter mennyiségig és/vagy szilárd anyagok esetében legfeljebb 5 kg mennyiségig megengedett a 2.5 Függelék 3.1.19 pontjának rendelkezései szerinti kombinált csomagolásba csomagolni: más osztályok anyagaival és készítményeivel és/vagy az SZMGSZ 2. Mellékletének hatálya alá nem tartozó anyagokkal. Az anyagok és a készítmények egymással veszélyes reakcióba nem léphetnek (lásd az «Általános rendelkezések» 1.7.3 pontját). 6.1.2.3.6 Veszélyes reakcióknak kell tekinteni a következőket:

Source: https://magyarkozlony.hu/hivatalos-lapok/4d2b0532977a692a7fc9dfcc4376bd7db0d56f71/dokumentumok/b0ab85c18920aa928ee6bddcdaad0ea976b10b6d/letoltes